|  |  |  |  |
| --- | --- | --- | --- |
| **Класс** | **Тема** | **Воспитательные задачи** | **Способ реализации**  **(конкретные приёмы, методы, элементы технологии**  **с описанием)** |
| V | Вершы Уладзіміра Караткевіча «Бацькаўшчына», Петруся Броўкі «Калі ласка» і Яўгеніі Янішчыц «Мова» | Садзейнічаць выхаванню нацыянальна свядомай асобы, найлепшых чалавечых якасцей, пачуцця павагі і любві да роднай мовы, прыроды. | **Прыём «Кветка»**  На дошцы намалявана сімвалічная выява нашай Радзімы – кветка. У сярэдзіне надпіс «Мая Радзіма – Беларусь».  Падумайце, што ўключае ў сябе паняцце «Бацькаўшчына»? Зафарбуйце блакітным колерам два самыя важныя і галоўныя паняцці.  **Прыём «Падбяры цытату»**  Вучням трэба знайсці цытаты і даказаць, што словы «калі ласка» ў залежнасці ад жыццёвай сітуацыі могуць выражаць:   * шчырае запрашэнне ў госці:   *...Трапіць госць у будзень, а ці ў свята:*  *— Калі ласка, калі ласка ў хату!*   * прапанову аб’яднаць свае лёсы на доўгае і шчаслівае сумеснае жыццё:   *...Хлопец кажа дарагой дзяўчыне:*  *— Калі ласка! Будзеш гаспадыняй!...*   * запрашэнне, радасць ад вясенняга аднаўлення прыроды:   *Гром грыміць. З нябёсамі размова:*  *— Калі ласка, цёплы дождж вясновы!*   * просьбу-надзею на лепшае і радаснае будучае:   *Калі ласка, сонца, выйдзі з хмары,*  *Радасцю аблашчы нашы твары,*  *Ты ўзнімі з сабою нашы мары!*  **Прыём «Сінквейн»**  Скласці сінквейнна тэму **«**Мова**»**  Мова  Жывая непаўторная  Свецішся жывеш клічаш  Нашу любоў да цябе ў сэрцы  Сонца |
| VI | Падагульненне і сістэматызацыя вывучанага па тэме «Назоўнік» | Спрыяць развіццю цікавасці да беларускай мовы як прадмета, да самабытнаго беларускага слова;  стварыць на ўроках атмасферу ўзаемапавагі ў калектыве, заахвочваючы імкненне дзяцей да калектыўнай працы, да ўзаемадапамогі | **Прыём «Крыжаванка»**  Разгадаць крыжаванку «Гаваркія словы».   |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | |  |  |  |  |  |  |  |  |  |  |  |  | |  |  |  |  |  |  |  |  |  |  |  |  | |  |  |  |  |  |  |  |  |  |  |  |  | |  |  |  |  |  |  |  |  |  |  |  |  | |  |  |  |  |  |  |  |  |  |  |  |  | |  |  |  |  |  |  |  |  |  |  |  |  | |  |  |  |  |  |  |  |  |  |  |  |  |   Па гарызанталі: 4. Хусачка, якой выціраюць нос. 6. Невялікая птушка, якая жыве на Беларусі нават зімой, не баючыся холаду. 7. Дошка, палена, якія ккладуцца для пераходу цераз раку, балота.  Па вертыкалі: 1. Грыб, які расце пераважна ў барах. 2.Насякомае, якое нагадвае знешне маленькага каня. 3. Марское або рачное судна, якое првыодзіцца ў рух паравой турбінай. 5. Слоўнае абазначэнне прадмета або з’явы.  **Гульня на хуткасць «Назаві, хто я»**  Пазнайце, пра каго ідзе размова, калі гэты чалавек:   * разносіць пошту, * прадае білеты, * працуе на таксі, * лечыць людзей, * адказвае за пасеку, * кіруе гуртком, * выхоўвае дзяцей.   Успомніце, пры дапамозе чаго ўтвараюца словы, якія абазаначаюць прафесіі?  А цяпер наадварот: патлумачце, што робіць   * кухар, * цясляр, * токар, * электрык, * мантажнік, * вадаправочык, * вадзіцель, * грузчык.   **Гульня «Жыхары дома «Назоўнік»**  І. Да дома падышлі госці, але ля варот сядзіць сабака. За адзін раз ён можа прапусціць толькі трох наведвальнікаў, прычым іх нешта павінна аб’ядноўваць. Каго не прапусціць сабака у кожнай групе?   1. Сабака, рукапіс, медаль, гусь. 2. Дырэктар, старшыня, настаўнікк, урач. 3. Імя, сонейка, жыццё, бацька.   ІІ. Жыхары дома забылі чып ад дамафона і не могуць адчыніць дззверы. Давайце дапаможам успомніць код. Калі адказ “так”, то пішацца лічба “1”, калі “НЕ”, то – “0”.  Класу дэманструецца на экране па вывучанай тэме ланцужок правільных і памылковых сцвярджэнняў:   1. Назоўнік – гэта часціна мовы, якая абазначае прымету прадмета. (0) 2. Назоўнік адказвае на пытанні як? дзе? куды? адкуль? (0) 3. Назоўнік – гэта самастойная часціна мовы. (1) 4. Назоўнік змяняецца па ліках і склонах, а ў адзіночным ліку – і па родах. (0) 5. Назоўнік змяняецца толькі па склонах. (0) 6. Назоўнікі падзяляюцца на адушаўлённыя і неадушаўлённыя. (1) 7. Усе назоўнікі ў беларускай мове ккнкрэтныя. (0) 8. Назоўнікі могуць з’яўляюцца любым членам сказа. (1)   ІІІ. Звычайна ў госці ходзяць з падарункамі. Так бывае, што ў мове суіснуюць два блізкія па значэнні словы: адно – сваё, другое – замежны падарунак. Падбярыце да запазычаных слоў-падарункаў беларукія адпаведнікі:   * гігант – *волат* * дыскусія *– спрэчка* * дэфект – *недахоп, загана* * інтэлект – *розум* * кампазіцыя – *будова* * контур – *абрыс* * фрагмент – *урывак.*   ІV. Паштальён у дом “Назоўнік” прынёс пісьмы і паштоўкі. Але гэта яго першы рабочы дзень і ён не можа разабрацца, дзе напісаны прозвішчы, а дзе назвы гарадоў, адкуль яны прыйшлі. Дапамажыце паштальёну: размяркуйце ў два слупкі уласныя імёны і геаграфічныя назвы:  *Куляшоў, Магілёў, Крычаў, Шклоў, Тураў, Барысаўў, Чайкін, Маскалёў.*  V. Нарэшце, гаспадары дома “Назоўнік” запрасілі вас да стала, які так і вабіць разнастайнымі пахамі страў і напояў. Паспрабуйце перакласці на беларускую мову тое, што яны прапануюць:  *Бульон, оладьи, картофель в мундирах, картофельные оладьи, салат, жареные колбаски, сливки, чай, кофе, клюквенный кисель.*  V. Вось і надышла пара ад'язджаць. Трэба збірацца дадому. Бо нездарма ж кажуць… (па прапанаваных апорных словах скадзіце прымаўкі):  *1. у гасцях, добра, лепей.*  *2.у сваім, краі, раі.*  *3. свая, хатка, матка,*  *4. усякай, птушцы, міла.*  *(У гасцях добра, а дома лепей. У сваім краі, як у раі. Свая хатка як родная матка. Усякай птушцы сваё гняздо міла).* |
| VI | Абвесны лад. Часы дзеяслова, утварэнне і ўжыванне часавых форм дзеясова | Стварыць умовы для таго,каб вучні навучыліся размяжоўваць дзеясловы абвеснага ладу; спрыяць фарміраванню ў вучняў творчых, разумовых і даследчых здольнасцей; паўплываць на выхаванне пачуцця любві, клопату пра самага роднага чалавека-маці. | **Прыём «Падбяры рыфму»**  Для лёгкага запамінання і замацавання ведаў па тэме “Лады дзеяслова” вучням прапануецца зарыфмаваць прпанаваныя радкі:  У дзеяслова \_\_\_\_\_ лады;  Знаёмыя ўсім \_\_\_\_\_\_\_\_\_.  Самы першы брат –  Вядомы нам \_\_\_\_\_\_\_\_\_\_ лад,  Адругі \_\_\_\_\_\_\_\_\_\_,  З часамі ён сумесны.  Трэці брат – цудоўны,  Завуць яго ўмоўны.  **Прыём «Размытае пісьмо»**  Праца з дэфармаванымі прыказкамі. Вучням прапануецца ўставіць у прыказку патрэбны па значэнні дзеяслоў і растлумачыць, да якога ладу ён адносіцца:   |  |  | | --- | --- | | Пакуль маці любіць, лёс дзіця …….. | быў бы | | Была б маці – ……… і лад у хаце | не грэе | | Без маці і сонца………. | галубіць | | Без роднай мамачкі …………. і галачкі | беражы | | Няма той крамкі, дзе …… родныя мамкі | прадаваліся п | | ………маці, не век яна маладою будзе | заклююць |   **Фізкультхвілінка «Пантаміма»**  Настаўнік зачытвае верш “Матчыны рукі” і прапануе вучням кожны дзеслоў паказаць пры дапамозе адпаведных рухаў. Вучні ўпэўніваюцца, што дзеясловы можна “паказаць”, таму што яны абазаначаюць дзеянне. Затым верш чытаецца другі раз, запісваюцц дзеясловы прошлага часу. Абмяркоўваецца, якую сэнсава-стылістычную ролю адыгрываюць дзеясловы.  *Матчыны рукі*  *Хоць з той найбалючай разлукі*  *Мінуў немалы, гойны час,*  *Дзівосныя матчыны рукі,*  *Я зноўку спяваюф пра вас...*  *Вы шылі, вязалі і ткалі,*  *Садзілі, палолі, граблі,*  *Насілі, збіралі, і жалі,*  *І пралі, і мылі, таўклі.*  *Вы смачна штодня гатавалі,*  *Збівалі, малолі, пяклі,*  *Пяшчоцілі нас і люлялі,*  *Дзівосныя матчыны рукі,*  *Да сонца і шчасця вялі.*  *У полі, у садзе, у хаце*  *Руплівыя ў шчырай сяўбе*  *Любілі вы вечную працу*  *І не шкадавалі сябе.*  *М. Пазнякоў* |